
Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu:
.	T v i r t i n u Telšių  rajono savivaldybės administracijos Aplinkos apsaugos ir viešosios tvarkos skyriaus nuostatus (pridedama).
.	P r i p a ž į s t u netekusiu galios Telšių rajono savivaldybės administracijos direktoriaus 2023 m. rugpjūčio 23 d. įsakymą A1-1102 „Dėl Telšių rajono savivaldybės administracijos Statybos ir urbanistikos skyriaus Aplinkos ir civilinės saugos poskyrio veiklos patvirtinimo“ su visais pakeitimais ir papildymais.
.	N u s t a t a u, kad įsakymas įsigalioja 2025 m. balandžio 10 d. 

	PATVIRTINTA	Telšių rajono savivaldybės administracijos direktoriaus 	2025 m. balandžio 11 d. įsakymu Nr. A1-554 


TELŠIŲ RAJONO SAVIVALDYBĖS ADMINISTRACIJOS APLINKOS APSAUGOS IR VIEŠOSIOS TVARKOS SKYRIAUS NUOSTATAI


I.	BENDROSIOS NUOSTATOS

.	Telšių rajono savivaldybės administracijos Aplinkos apsaugos ir viešosios tvarkos skyriaus nuostatai (toliau – Nuostatai) nustato Telšių rajono savivaldybės administracijos Aplinkos apsaugos ir viešosios tvarkos skyriaus (toliau – Skyrius) tikslus, uždavinius, funkcijas, veiklos organizavimą, teises ir pareigas, atsakomybę ir atskaitingumą, likvidavimo, reorganizavimo, reikalų, dokumentų ir turto perdavimo tvarką.
.	Skyrių steigia Telšių rajono savivaldybės administracija (toliau – Savivaldybės administracija). Skyrius nėra juridinis asmuo.	 
.	Skyrius yra Savivaldybės administracijos struktūrinis padalinys, išlaikomas iš Telšių rajono savivaldybės biudžeto, tiesiogiai pavaldus ir atskaitingas Telšių rajono savivaldybės administracijos direktoriui (toliau – Administracijos direktorius). 
.	Skyriaus pareigybių skaičių, Skyriaus nuostatus, valstybės tarnautojų pareigybių aprašymus, darbuotojų, dirbančių pagal darbo sutartis, pareiginius nuostatus tvirtina Administracijos direktorius.
.	Skyrius savo veikloje vadovaujasi Lietuvos Respublikos Konstitucija, Vietos savivaldos, Valstybės tarnybos ir kitais įstatymais, Vyriausybės nutarimais, savivaldybės institucijų tvarkomaisiais ir organizaciniais dokumentais, kitais norminiais teisės aktais.
.	Skyriaus vedėjo, Skyriaus vedėjo pavaduotojo ir kitų Skyriaus karjeros valstybės tarnautojų skyrimo į pareigas ir atleidimo iš pareigų tvarką nustato Lietuvos Respublikos valstybės tarnybos įstatymas, darbuotojų, dirbančių pagal darbo sutartis – Lietuvos Respublikos darbo kodeksas.
.	Skyrius turi dokumentų blankus ir antspaudą su savo pavadinimu. 
.	Skyrius pagal savo kompetenciją turi veikimo, iniciatyvos ir operatyvių sprendimų priėmimo laisvę.
. Skyriaus struktūrą sudaro Skyriaus vedėjas, Skyriaus vedėjo pavaduotojas ir karjeros valstybės tarnautojai bei darbuotojai, dirbantys pagal darbo sutartį (toliau – Darbuotojai).
. Skyriaus buveinės adresas – Žemaitės g. 14, LT – 87133 Telšiai.

. 

. Svarbiausieji Skyriaus uždaviniai:
. Lietuvos Respublikos įstatymų, Vyriausybės nutarimų, kitų norminių teisės aktų ir Telšių rajono savivaldybės tarybos (toliau – Taryba) sprendimų aplinkos apsaugos srityje įgyvendinimas; 
. Tarybos priimtų sprendimų, Administracijos direktoriaus įsakymų ir kiti teisės aktų, už kurių pažeidimą numatyta administracinė atsakomybė vykdymo kontrolė;
. dalyvavimas, bendradarbiavimas su policija ir kompetentingomis institucijomis, įstaigomis, organizacijomis užtikrinant viešąją tvarką, kuriant ir įgyvendinant nusikalstamų veikų ir nusižengimų prevencijos ilgalaikes ar trumpalaikes programas ar įgyvendinant kitas priemones;
. vadovaujantis Lietuvos Respublikos administracinio nusižengimo kodekso (toliau – ANK) ir Administracijos direktoriaus suteiktais įgaliojimais administracinių nusižengimų protokolų surašymas, administracinių nusižengimų bylų ne teismo tvarka nagrinėjimas. 

. 


. Skyrius, vykdydamas pavestus uždavinius, juos įgyvendina per Skyriaus vedėją, Skyriaus vedėjo pavaduotoją bei Darbuotojus, kurių funkcijos yra: 
. leidimų / sprendimų šalinti ar kitaip pertvarkyti želdinius parengimas;
. konsultacinės pagalbos gamtosauginėms problemoms spręsti investiciniuose projektuose teikimas, dalyvavimas investiciniuose aplinkosauginiuose projektuose;
. teritorijų planavimo dokumentų derinimas, planuojamos ūkinės veiklos objektų, gyvenamųjų statinių  projektų derinimas;
. dalyvavimas rengiant Saugios aplinkos užtikrinimo programą;
. dalyvavimas vandentvarkos ūkio plėtros, nuotekų tvarkymo infrastruktūros plėtros ir atliekų tvarkymo infrastruktūros plėtros projektų rengime ir įgyvendinime;
. dalyvavimas organizuojant ir kontroliuojant pavojingų ir nepavojingų atliekų tvarkymą;
. vandens tiekimo gręžinių ir vandens šiluminės energijos naudojimo projektų nagrinėjimas ir derinimas;
. visuomenės ekologinio švietimo organizavimas;
. Telšių rajono savivaldybės aplinkos apsaugos rėmimo specialiosios programos lėšų panaudojimo planavimas, ataskaitų Tarybai, Aplinkos apsaugos departamentui, Administracijos direktoriui teikimas;
. bešeimininkių gyvūnų populiacijos gausos reguliavimo priemonių organizavimas ir administravimas;
. saugomų teritorijų ir gamtos paminklų tinkamos priežiūros organizavimas, pasiūlymų dėl saugomų teritorijų ir gamtos paminklų steigimo teikimas Tarybai;
. dalyvavimas medžiojamų gyvūnų padarytos žalos žemės ūkio pasėliams, ūkiniams gyvūnams, miškui ir hidrotechnikos įrenginiams nustatyme ir vertinime;
. dalyvavimas sprendžiant medžioklės uždraudimo / atidraudimo klausimus;
. dalyvavimas sprendžiant medžiojamųjų gyvūnų daromos žalos prevencinių priemonių vykdymo klausimus; 
. aplinkosauginių akcijų: „Darom“, Žemės dienos organizavimas ir jose dalyvavimas.
. aplinkos monitoringo programos įgyvendinimas;
. poveikio aplinkai vertinimo dokumentų nagrinėjimas ir vertinimas (atrankos, programų, ataskaitų) ir išvadų teikimas dėl planuojamos ūkinės veiklos poveikio aplinkai;
. įrengtų nuotekų valymo ir (arba) kaupimo įrenginių inventorizacijos vykdymas ir jos duomenų sukėlimas į nuotekų tvarkymo informacinę sistemą; 
. kontrolės, kaip savivaldybės teritorijoje laikomasi išorinės vaizdinės reklamos įrengimo taisyklių, vykdymas;
. kontrolės, kaip laikomasi savivaldybės triukšmo prevencijos viešosiose vietose taisyklių, Lietuvos Respublikos triukšmo valdymo įstatymo bei kitų teisės aktų, reglamentuojančių triukšmo valdymą, nuostatų reikalavimų, vykdymas; 
. kontrolės, kaip laikomasi renginių organizavimo savivaldybės teritorijoje taisyklių, vykdymas;
. kontrolės, kaip laikomasi gyvūnų įsigijimo, laikymo, veisimo, dresavimo, gabenimo ir prekybos jais taisyklių, bei kaip laikomasi agresyviems šunims ir jų mišrūnams keliamų reikalavimų, vykdymas;          
. kontrolės, kaip laikomasi mažmeninės prekybos, prekybos Telšių rajono viešosiose vietose ir turgavietėse taisyklių, vykdymas;
. pagal savo kompetenciją priežiūros, kaip laikomasi teisės aktų, reglamentuojančių viešąją tvarką (viešosios rimties trikdymo pažeidimai, alkoholinių gėrimų gėrimo viešose vietose ar girto pasirodymas viešose vietose, rūkymo bendrojo naudojimo patalpose pažeidimai, Lietuvos valstybinės vėliavos iškėlimo tvarkos pažeidimai ir kt.), vykdymas;.
. kontrolės, kaip laikomasi alkoholio kontrolės, tabako kontrolės įstatymų reikalavimų, mažmeninės prekybos alkoholio produktais Telšių rajone licencijavimo tvarkos taisyklių ir mažmeninės prekybos tabako gaminiais Telšių rajone licencijavimo tvarkos taisyklių, vykdymas;
. kontrolės, kaip laikomasi atliekų tvarkymo, tvarkos ir švaros taisyklių, vykdymas;
. kontrolės, kaip laikomasi dėl  Lietuvos  Respublikos želdinių įstatymo bei Tarybos patvirtintų želdynų ir želdinių apsaugos taisyklių, vykdymas;
. automobilių sustojimo ir stovėjimo vietų, kuriose KET draudžia sustoti ar stovėti, kontrolės vykdymas;
. kontrolės, kaip laikomasi transporto priemonių stovėjimo tvarkos gyvenamosiose zonose ir kiemuose, vykdymas;
. kontrolės, kaip kelių transporto vežėjai ir jų ekipažai, keleiviai laikosi reglamentuotų valstybinių institucijų teisės aktų ar Tarybos patvirtintų teisės aktų, už kurių pažeidimą atsiranda administracinė atsakomybė, vykdymas;
. vaizdo stebėjimo per Telšių miesto vaizdo stebėjimo kameras, duomenų tvarkymo vykdymas ir atsakomybės prisiėmimas už duomenų rinkimo teisėtumą;
. administracinių nusižengimų protokolų surašymas, vadovaujantis ANK ir Administracijos direktoriaus suteiktais įgaliojimais;
. pagal kompetenciją administracinių teisės pažeidimų bylų nagrinėjimas ir administracinių bylų teisenos užtikrinimas;
. Skyriaus veiklos dokumentų registravimas ir tvarkymas, dokumentų saugojimo užtikrinimas, naikinimas ir perdavimas į archyvą;
. reidų, patikrinimų organizavimas ir vykdymas administraciniams nusižengimams išaiškinti; 
. fizinių ir juridinių asmenų prašymų, skundų, Tarybos narių, struktūrinių padalinių paklausimų nagrinėjimas ir atsakymų jiems rengimas Skyriaus veiklos klausimais;
. kitų nenuolatinio pobūdžio su įstaigos veikla susijusių pavedimų vykdymas.
. Tarybos ir Telšių rajono savivaldybės kolegijos sprendimų, Telšių rajono savivaldybės mero potvarkių, Administracijos direktoriaus įsakymų projektų rengimas pagal kompetenciją.
. Tarybos ir Telšių rajono savivaldybės kolegijos sprendimų, Telšių rajono savivaldybės mero potvarkių, Administracijos direktoriaus įsakymų įgyvendinimas pagal kompetenciją.
. dalyvavimas tarpžinybinių institucijų bendruose patikrinimuose, pasitarimuose ir kituose renginiuose, bendradarbiavimas ir keitimasis informacija su struktūriniais padaliniais ir kitomis institucijomis Skyriaus veiklos klausimais. 

. 

. Skyriaus darbuotojai turi teisę:
. gauti iš Savivaldybės administracijos struktūrinių padalinių, seniūnijų, įmonių, įstaigų ir organizacijų informaciją ir dokumentus, reikalingus pavestoms funkcijoms atlikti ir uždaviniams įgyvendinti;
. į įvadinį mokymą ir kvalifikacijos tobulinimą Telšių rajono savivaldybės lėšomis;
. į tinkamas darbo sąlygas, kitas Lietuvos Respublikos valstybės tarnybos įstatymo nustatytas garantijas;
. į kasmetines ir tikslines atostogas;
. į pareiginę algą pagal pareigybės kategoriją, priedus ir priemokas;
. atsisakyti vykdyti užduotis ir pavedimus, jeigu jie prieštarauja įstatymams arba kitiems teisės norminiams aktams;
. gauti technines, transporto bei kitas Skyriaus darbui reikalingas medžiagas;
. teikti Skyriaus vedėjui pasiūlymus dėl Skyriaus darbo organizavimo gerinimo;
.  kitas teisės aktuose nustatytas teises.
.  Skyriaus darbuotojai privalo:
. gerbti žmogaus teises, laikytis valstybės tarnautojo veiklos etikos principų ir taisyklių;
. tinkamai atlikti pareigybės aprašyme nustatytas funkcijas ir laiku atlikti pavedamas užduotis, atsisakyti tarnybinių veiksmų, jei jų vykdymas sukeltų asmeninių ir viešųjų interesų konfliktą;
. tobulinti savo kvalifikaciją ir profesinę kompetenciją;
. laikytis Savivaldybės administracijos nustatytos darbo tvarkos;
. bendradarbiauti ir keistis informacija su kitais Savivaldybės administracijos specialistais bei struktūriniais padaliniais.

.  

. Skyriaus struktūrą sudaro:
. Skyriaus vedėjas;
. Skyriaus vedėjo pavaduotojas;
. Darbuotojai.
.  Skyriui vadovauja ir, vadovaudamasis šiais nuostatais, jo veiklą savarankiškai planuoja ir organizuoja Skyriaus vedėjas.
. Skyriaus vedėjo atostogų, ligos ar komandiruotės metu arba dėl kitų priežasčių, kai jis negali eiti pareigų, pareigas eina Skyriaus vedėjo pavaduotojas. Jei Skyriaus vedėjo pavaduotojas dėl atostogų, ligos ar komandiruotės metu arba dėl kitų priežasčių negali pavaduoti Skyriaus vedėjo, Administracijos direktoriaus įsakymu gali būti paskirtas kitas Skyriaus Darbuotojas. 
. Skyriaus karjeros valstybės tarnautojų funkcijas nustato jų pareigybių aprašymai, darbuotojų, dirbančių pagal darbo sutartis, – jų pareiginiai nuostatai. Funkcijos gali būti nustatytos ir teisės norminiuose aktuose.
. Skyriaus vedėjas tiesiogiai pavaldus ir atskaitingas Administracijos direktoriui.  Skyriaus vedėjo pavaduotojas tiesiogiai pavaldus ir atskaitingas Skyriaus vedėjui. Darbuotojų pavaldumą ir atskaitingumą nustato pareigybės aprašymai ir pareiginiai nuostatai.
. Skyriaus vedėjas skiria pavedimus visiems Skyriaus darbuotojams.

. 

. Skyriaus vedėjo, Skyriaus vedėjo pavaduotojo ir Darbuotojų atsakomybę nustato įstatymai, šie nuostatai, pareigybių aprašymai ar pareiginiai nuostatai.
.  Skyriaus vedėjas atsako už Skyriui priskirtų uždavinių ir funkcijų tinkamą įgyvendinimą. 
. Skyriaus vedėjo pavaduotojas atsako už priskirtų uždavinių ir funkcijų tinkamą įgyvendinimą. 
. Darbuotojai  atsako už jiems priskirtų funkcijų tinkamą įgyvendinimą.         
. Skyriaus vedėjas atsako už skyriaus antspaudo teisėtą panaudojimą.

. 

. Skyrius reorganizuojamas ar likviduojamas Administracijos direktoriaus įsakymu Lietuvos Respublikos įstatymų ir kitų teisės aktų nustatyta tvarka.
. Atleidžiamas iš pareigų Skyriaus vedėjas perduoda reikalus, dokumentus ir turtą naujam Skyriaus vedėjui ar kitam Administracijos direktoriaus įgaliotam asmeniui Administracijos direktoriaus įsakyme nurodyta tvarka. Reikalams, dokumentams ir turtui perduoti Administracijos direktoriaus įsakymu gali būti sudaroma komisija.
. Reikalams, dokumentams ir turtui perduoti surašomas perdavimo ir priėmimo aktas. Reikalų, dokumentų ir turto perdavimo ir priėmimo akte ir jo prieduose pateikiami svarbiausi duomenys, apibūdinantys Skyriaus organizacinę ir veiklos būklę, įsipareigojimus, prie akto pridedami Skyriuje esančių dokumentų, žurnalų, bylų ir Skyriui (jo specialistams) priskirto turto aprašai. Reikalų, dokumentų ir turto perdavimo ir priėmimo aktą pasirašo juos perduodantys ir priimantys asmenys. Aktą tvirtina Administracijos direktorius.
. Reikalų, dokumentų ir turto perdavimo ir priėmimo aktas surašomas dviem egzemplioriais: vienas egzempliorius atiduodamas Administracijos direktoriui, kitas – reikalus, dokumentus ir turtą priimančiam asmeniui. Reikalus, dokumentus ir turtą perdavęs asmuo turi teisę gauti akto kopiją.


________________________

